**Felnőttképzési szerződés**

**a felnőttképzésről szóló 2013. évi LXXVII. törvény** (Fktv.)

és végrehajtási rendelete (a 11/2020. (II.7.) Korm. r.) **alapján**

Bejelentés alapján folytatott képzés (de NEM belső képzés és NEM jogszabály alapján szervezett oktatás és képzés), szerződéskötés írásban/**szóban** történik

mely létrejött egyrészről a **dr. Lucsik János Egyéni Vállalkozó** (székhely: **(1084 Budapest, Fecske u. 8. 2/13., adószám: 48921471-2-42,** a felnőttképzők nyilvántartásában szereplő nyilvántartási száma: **(B/2024/001237**) mint képző intézmény (továbbiakban: Képző Intézmény), másrészről képzésben résztvevő (továbbiakban: Résztvevő) között az alábbi feltételekkel:

1. A szerződés tárgya: felnőttképzési jogviszonyban **BEJELENTÉS** alapján folyó képzés (de nem belső képzés és nem jogszabály alapján szervezett oktatás és képzés, továbbiakban: képzés).

2. **A képzés megnevezése: „Első lépések a kriptovilágban”**

**A képzés óraszáma: 20 óra**

3.Előzetesen megszerzett tudás beszámítása*:* nem releváns, jelen szerződés a teljes képzésre vonatkozik.

4. **A képzés év, hónap, nap szerinti**

Első tanulmányi hét: 2025. április 14-20-ig.

Utolsó tanulmány hét: (tervezetten) 2025. június 16-22.

Szorgalmi időszak (a vizsgára való felkészülés): 2025. június 23-29.

Vizsganap: 2025. július 05.

Pótvizsga nap: 2025. július 10.

5. **A képzés, kizárólag online képzés.**

**Az online képzés haladásának tananyagegységekre bontott ütemezése**

|  |  |  |
| --- | --- | --- |
| **Tananyag megnevezése** | **Óraszám** | **Helyszín és a felkészülés módja** |
| Kripto jogi alapismeretek. | 1 óra | Helyszín: „az online térben”, Felkészülés: „önálló felkészülés” |
| A kriptovaluták kialakulása | 1 óra | Helyszín: „az online térben”, Felkészülés: „önálló felkészülés” |
| Kripto alapfogalmak | 1 óra | Helyszín: „az online térben”, Felkészülés: „önálló felkészülés” |
| A kriptovaluták természete, a kriptovaluták fajtáit, a kriptovaluták előtalálási helyei | 1 óra | Helyszín: „az online térben”, Felkészülés: „önálló felkészülés” |
| A blokklánc fogalma, jellemzői, fajtái | 1 óra | Helyszín: „az online térben”, Felkészülés: „önálló felkészülés” |
| A kriptovaluta pénztárcák | 1 óra | Helyszín: „az online térben”, Felkészülés: „önálló felkészülés” |
| Kriptovaluta pénztárca létrehozása | 1 óra | Helyszín: „az online térben”, Felkészülés: „önálló felkészülés” |
| A kriptovaluta pénztárcák használata | 1 óra | Helyszín: „az online térben”, Felkészülés: „önálló felkészülés” |
| A kriptovaluta alapú projektek kockázat elemzése | 1 óra | Helyszín: „az online térben”, Felkészülés: „önálló felkészülés” |
| Play to Earn rendszerek | 1 óra | Helyszín: „az online térben”, Felkészülés: „önálló felkészülés” |
| A DAO rendszer fogalma és jellemzői | 1 óra | Helyszín: „az online térben”, Felkészülés: „önálló felkészülés” |
| A NODE-ok | 1 óra | Helyszín: „az online térben”, Felkészülés: „önálló felkészülés” |
| Az NFT rendszerek | 1 óra | Helyszín: „az online térben”, Felkészülés: „önálló felkészülés” |
| A kriptovaluta jövedelemből származó adózási szabályok | 1 óra | Helyszín: „az online térben”, Felkészülés: „önálló felkészülés” |
| Gyakorlati oktatás | 5 óra | Helyszín: „az online térben”, Felkészülés: „önálló felkészülés”Folyamatosan a képzés során elosztva |
| A képzést lezáró írásbeli vizsga | 1 óra |  |
| **ÖSSZÓRASZÁM** | **20 óra** |  |

A képzés az online térben zajlik.

Az adott témakörhöz kapcsolódó tananyagról Power Point bemutató készül. Ez a bemutató tábla a tényanyagot bemutató videókban folyamatosan látható lesz, és tartalmazza az alapfogalmi szintű meghatározásokat. A tény-tanagyagot bemutató videókat Podcast jelleggel készítjük, azaz hangvideó formájában, így azt bárki, bárhol képes lesz megnézni, meghallgatni. Ezen Podcast videók időtartama a témaköröktől függően 30-90 perc lesz.

Egy adott tanulmányi héten 1-2 Podcast videó kerül kibocsátásra.

**Az egyes oktató videók szerzői jogi oltalom alatt állnak, így azok másolása, terjesztése, használata csak a Képző intézmény előzetes írásbeli hozzájárulásával lehetséges.**

6. **A képzés elvégzésével megszerezhető dokumentum megjelölése: Tanúsítvány**

Képző Intézmény által a felnőttképzés adatszolgáltatási rendszerében kiállított Tanúsítványt Résztvevő kérésére kell kiállítani. Résztvevő választása szerint a Tanúsítvány egyszerű vagy díszes papíralapon kerül kibocsátásra. (az igényről Résztvevő külön dokumentumban nyilatkozik)

7. **A képzés során nyújtott teljesítmény ellenőrzésének, értékelésének módja**:

A képzés során a teljesítmény nem kerül ellenőrzésre, értékelésre.

Az ismeretek elsajátításának ellenőrzését szolgáló módszerek a képzés során:

* munkafüzet, saját feldolgozással, Résztvevő igénye szerint
* ellenőrző kérdések a munkafüzetben
* egyéni gyakorlati feladatok a munkafüzetben

Résztvevő felelőssége, hogy a szorgalmi időszakban a vizsgára felkészüljön.

A képzést lezáró vizsga időtartama 120 perc. A vizsga írásban kerül lebonyolításra.

**FIGYELEM! A VIZSGA IDŐPONTJA Vizsganap: 2025. július 05. 14.00 óra!**

**A vizsga napját módosítani nem lehet!**

**A vizsga napján a hallgató KÖTELES olyan helyen tartózkodni, ahol képes a vizsgadolgozat elektronikus (email) fogadására, letöltésére, illetve digitális (szövegszerkesztővel történő) kitöltésére, majd az így kitöltött vizsgadolgozat képző intézmény számára történő visszaküldésére!**

**FIGYELEM! A PÓTVIZSGA IDŐPONTJA 2025. július 10. 17.00 óra!**

**A pótvizsga napját módosítani nem lehet!**

**A pótvizsga napján a hallgató KÖTELES olyan helyen tartózkodni, ahol képes a vizsgadolgozat elektronikus (email) fogadására, letöltésére, illetve digitális (szövegszerkesztővel történő) kitöltésére, majd az így kitöltött vizsgadolgozat képző intézmény számára történő visszaküldésére.**

A sikeres vizsga feltétele, hogy a hallgató a vizsgadolgozatot legalább 61%-os eredményességgel töltse ki. A legalább 61%-os eredményt elért hallgatók MEGFELELT minősítést kapnak, így jogosultak a képzést lezáró tanúsítványra.

8. **Ha a képzéshez vizsga kapcsolódik, a vizsgára bocsátás feltételei:**

A vizsgára bocsátásnak külön előírt feltétele nincs.

9. **A megengedett hiányzás mértéke**:

nem releváns, a Képző Intézmény nem tartja nyilván Résztvevő hiányzásait.

10. **A képzési díj mértéke (egy összegben) figyelembe véve az előzetesen megszerzett tudás beszámítását** (a megfelelő jelölendő/kitöltendő):

A képzés térítésmentes

Vizsgadíj:

A **képzést záró vizsga díja** **8.000.-Ft+ÁFA/fő**, amely magába foglalja a vizsgáztatók díját, a vizsgadolgozat ellenőrzésének díját, az esetleges pótvizsga díját, illetve a tanúsítvány kiállításának díját is.

Az esetlegesen szükséges javító- és pótlóvizsga díja, a sikertelen vizsga megismétlésének díja:

A képzést záró vizsga megismétlésének díja nincs.

**A Képző Intézménynek fizetendő díjak fizetésének módja:**

A vizsga díját banki utalással kell teljesíteni az alábbiak szerint:

* Bankszámlatulajdonos: dr. Lucsik János E.V.
* Bankszámlaszám: Unicredit Bank 10918001-00000125-10110009
* Közlemény: Résztvevő neve és oktatási azonosítója

11. **A képzéshez nyújtott támogatás összegének költségvetési és európai uniós források szerint történő feltüntetése:** nem releváns

12. **A képzés keretében nyújtott ösztöndíj mértéke és folyósításának feltételei:** Nem releváns.

13. Résztvevő kötelezettségvállalásai:

* Résztvevő vállalja, hogy aktívan közreműködik a képzési folyamatban
* Elfogadja a képzés ütemtervét
* Nem tanúsít olyan magatartást, amely a képzés többi résztvevőjét, oktatóit, illetve Képző Intézmény jogait vagy jogos érdekeit sértené vagy károsítaná. (Résztvevő az okozott károkért a Polgári Törvénykönyv szabályai szerint felel.)
* A képzés ideje alatt az adataiban bekövetkező változásokat legkésőbb az adatváltozás keletkezését követő harmadik munkanapig Képző Intézménynek írásban bejelenti.

14. Képző Intézmény kötelezettségvállalásai:

* Képző Intézmény vállalja, hogy a jelen szerződés tárgyát képező képzéshez a tárgyi és személyi feltételeket biztosítja, a képzést jó színvonalon lefolytatja.

15. **Résztvevő szerződésszegésének következményei**: Amennyiben Résztvevő nem teljesíti valamennyi szerződéses kötelezettségét, Képző Intézmény kizárhatja Résztvevőt a képzésből.

16. **Képző Intézmény szerződésszegésének következményei**: Amennyiben bizonyítható módon Képző Intézmény mulasztása következtében a képzést nem kezdi el vagy a megkezdett képzést nem fejezi be, továbbá nem teljesíti valamennyi szerződéses kötelezettségét, Képző Intézményt a képzési díj azon kifizetett részére, amelyre képzési szolgáltatást már nem nyújtott, visszafizetési kötelezettség terheli.

17. Az Fktv. további előírásai a felnőttképzési jogviszonyra vonatkozóan:

* A felnőttképzési jogviszony a felek erre vonatkozó megállapodása alapján szünetel. A szünetelés alatt egyik felet sem illetik, illetve terhelik a felnőttképzési jogviszonyból fakadó jogok, illetve kötelezettségek.
* A felnőttképzési szerződést a Résztvevő felmondhatja. A felmondás jogának korlátozása vagy kizárása semmis. A felnőttképzési szerződést bármelyik fél azonnali hatállyal felmondhatja, ha

a) a Résztvevő a képzés folytatására egészségileg alkalmatlanná vált,

b) a Résztvevő fizetési hátralékát a felnőttképző felszólítása ellenére sem teljesíti vagy

c) a Résztvevő a kontaktórákról a képzési programban meghatározott időnél igazolatlanul többet mulasztott. Igazolatlan hiányzás mértéke azonban nem vizsgálandó, mert bejelentéses képzések esetén nem előírás képzési program készítése. Hiányzások kezelése a 8. pont szerint történik.

18. Adatkezelés:

* Résztvevő tudomásul veszi, hogy a képzésben való részvételhez az adatkezelés kötelező.
* A jelen szerződésben meghatározott adatait, továbbá a felnőttképzésről szóló 2013. évi LXXVII. törvény 21. § (1) bekezdésében meghatározott egyéb adatait Képző Intézmény az információs önrendelkezési jogról és az információszabadságról szóló 2011. évi CXII. törvény előírásai, valamint az Európai Parlament és a Tanács 2016. április 27-i (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet - GDPR) szerint kezelheti.
* Képző Intézmény Résztvevő adatait a felnőttképzési szerződés megkötésétől számított nyolcadik év utolsó napjáig kezelni.
* Résztvevő jelen szerződés aláírásával kijelenti, hogy Képző Intézmény megfelelő tájékoztatást nyújtott a személyes adatai kezelésének céljáról, módjáról, tárolásáról, megőrzéséről, valamint a személyes adataival kapcsolatos jogairól.

19. Jelen szerződésből származó esetleges jogviták elkerülésére Résztvevő és Képző Intézmény megegyeznek abban, hogy a felmerülő vitás kérdéseket elsődlegesen egymás között – békés úton – rendezik. Amennyiben ez nem vezet eredményre, úgy a képző székhelye szerint illetékes bírósághoz fordulnak.

20. Jelen szerződésben nem szabályozott kérdésekben az Fktv. és végrehajtási rendeleteiben, valamint a Polgári Törvénykönyvben foglalt rendelkezések irányadóak.

Kelt (javasolt az első képzési alkalom napján).: ……………………………………

Írásban megkötött felnőttképzési szerződés esetén aláírások:

 Résztvevő Képző Intézmény képviseletében

**Figyelem!**

**Amennyiben a képzésben részt vevő személy fiatalkorú, úgy a szerződést a törvényes képviselőnek is alá kell írnia.**